Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET เช้านี้ …
20 ส.ค. 2561

MARKET MONITOR
สรุปภาพตลาดในช่วงเช้า: ดัชนี SET เช้านี้ปรับตัวรีบาวด์ต่อ โดยเปิดโดดขึ้นกว่า 9 จุดช่วงเปิดตลาดเช้า ก่อนแกว่ง Sideway กรอบแคบ และปิดภาคเช้าที่ระดับดัชนี 1,690.63 จุด ปรับเพิ่มขึ้น 8.31 จุด ด้วยมูลค่าซื้อขายราว 2.31 หมื่นล้านบาท ตลาดบวกต่อเนื่องเช้านี้ ด้วยแรงซื้อหนุนกลุ่มธนาคาร(BANK) และกลุ่มพลังงาน (ENERG) ตามลำดับ
มุมมองตลาดช่วงบ่าย: กราฟรายวัน ดัชนีทะลุแนวต้านเส้น Uptrend Line ที่หลุดลงมา ทำให้ภาพฝั่งรีบาวด์ยังคงมีนัยยะต่อเนื่อง เครื่องมือ RSI ปรับเพิ่มขึ้นแกว่งระดับ (50%,?10%) ฉะนั้นบ่ายนี้ มองดัชนีมีโอกาสแกว่งทดสอบแนวต้าน 1,705 จุด(EMA200วัน) หากผ่านได้มีโอกาสทดสอบ 1,730 จุด
กลยุทธ์ในช่วงบ่าย: นักเก็งกำไร กรณีไม่มีหุ้น หากรับความเสี่ยงได้สูงเน้นเข้าเก็งกำไรบริเวณแนวรับกรอบล่าง Sideway ที่ระดับดัชนี 1,680 จุด เพื่อคาดหวังการรีบาวด์ช่วงสั้น 1,705 จุด/1,730 จุด พร้อมกับตั้ง Stop Loss หากปิดต่ำกว่าแนวรับดังกล่าว
Point of View
เบรกกรอบ Falling Wedge!!
เลือก AEONTS ราคาเบรกกรอบ Price Pattern แบบ falling wedge หนุนด้วยอินดิเคเตอร์ Modified Stochastic ปรับเพิ่มขึ้น และให้สัญญาณ Buy (%K&gt;%D) ลุ้น AEONTS ทดสอบแนวต้าน 190 บาท และ 194 บาท ตามลำดับ โดยตั้ง Stop Loss หากปิดหลุด 164 บาท